A Bíróság (első tanács) 2025. november 13-i ítélete (a Finanzgericht Köln [Németország] előzetes döntéshozatal iránti kérelme) – Familienstiftung kontra Finanzamt Köln-West
(C-142/24. sz. ügy_1 Familienstiftung)
(Előzetes döntéshozatal – A tőke szabad mozgása – Öröklési és ajándékozási illeték – Élők közötti vagyonátruházás alapítvány létrehozására irányuló ügylet miatti megadóztatása – Liechtensteini székhelyű családi alapítvány – Az adórendszer koherenciája)
Az eljárás nyelve: német
A kérdést előterjesztő bíróság
Finanzgericht Köln
Az alapeljárás felei
Felperes: Familienstiftung
Alperes: Finanzamt Köln-West
Rendelkező rész
A Bolgár Köztársaságnak és Romániának az Európai Gazdasági Térségben való részvételéről szóló megállapodással módosított, az Európai Gazdasági Térségről szóló, 1992. május 2-i megállapodás 40. cikkét úgy kell értelmezni, hogy az arányosság elvének tiszteletben tartása mellett azzal nem ellentétes az olyan nemzeti szabályozás, amely előírja, hogy a vagyon családi alapítványra történő átruházásának megadóztatása céljából az alapító okirat szerinti legtávolabbi rokon kedvezményezett és az alapító közötti rokoni kapcsolatot kizárólag a kiegészítő öröklési illeték hatálya alá tartozó belföldi alapítványok esetében veszik figyelembe, ami azt eredményezi, hogy ezen alapítványokra kedvezőbb illetékcsoportot alkalmaznak, mint a külföldi családi alapítványokra, amelyek nem tartoznak ezen illeték hatálya alá.
____________
1 HL C, C/2024/3058.